cyanic-selkie/wikianc huggingface dataset:
পশ্চিমবঙ্গের ইতিহাস (১৯৪৭–বর্তমান)
ব্রিটিশ শাসন
ভারতের স্বাধীনতা আন্দোলনে বাংলা এক অত্যন্ত গুরুত্বপূর্ণ ভূমিকা গ্রহণ করে। অনুশীলন সমিতি ও যুগান্তর দলের মতো বিপ্লবী দলগুলি এখানে অতিসক্রিয় হয়ে ওঠে। বাংলায় ব্রিটিশ শক্তির বিরুদ্ধে সশস্ত্র সংগ্রাম চূড়ান্ত পর্যায়ে পৌঁছায় যখন সুভাষচন্দ্র বসু আজাদ হিন্দ ফৌজ গঠন করে দক্ষিণ-পূর্ব এশিয়া থেকে ব্রিটিশদের বিরুদ্ধে প্রত্যক্ষ যুদ্ধে অবতীর্ণ হন। ১৯২০ সাল থেকে এই রাজ্যে বামপন্থী আন্দোলন তীব্র আকার ধারণ করে। সেই ধারা আজও অব্যাহত আছে। ১৯৪৭ সালে কংগ্রেস ও মুসলিম লীগের চক্রান্তে ভারত স্বাধীনতা অর্জন ধর্মের ভিত্তিতে বাংলা দ্বিধাবিভক্ত হয়। হিন্দুপ্রধান পশ্চিমবঙ্গ ভারতের অন্তর্ভুক্ত হয় এবং মুসলমানপ্রধান পূর্ববঙ্গ নবগঠিত রাষ্ট্র পাকিস্তানে যোগ দেয় (এই অঞ্চলটি পরে পূর্ব পাকিস্তান নামে পরিচিত হয় এবং ১৯৭১ সালে স্বাধীন বাংলাদেশ রাষ্ট্র হিসেবে আত্মপ্রকাশ করে)।
স্বাধীনোত্তর যুগ
দেশভাগের পর পূর্ববঙ্গ থেকে লক্ষ লক্ষ হিন্দু পশ্চিমবঙ্গে চলে আসেন। এই ব্যাপক অভিবাসনের ফলে পশ্চিমবঙ্গে খাদ্য ও বাসস্থানের সমস্যা দেখা দেয়। ১৯৫০ সালে দেশীয় রাজ্য কোচবিহারের রাজা জগদ্দীপেন্দ্র নারায়ণ ভারত সরকারের সঙ্গে চুক্তিবদ্ধ হলে কোচবিহার পশ্চিমবঙ্গের একটি জেলায় পরিণত হয়। ১৯৫৫ সালে ফরাসি উপনিবেশ চন্দননগর পশ্চিমবঙ্গের অন্তর্ভুক্ত হয়। বিহারের কিছু বাংলা-ভাষী অঞ্চলও এই সময় পশ্চিমবঙ্গের অন্তর্ভুক্ত হয়।
১৯৭০ ও ১৯৮০-এর দশকে ব্যাপক বিদ্যুৎ বিপর্যয়, ধর্মঘট ও সহিংস মার্ক্সবাদী-নকশালবাদী আন্দোলনের ফলে রাজ্যের শিল্প পরিকাঠামো ভেঙে পড়ে। এর ফলে এক অর্থনৈতিক স্থবিরতার যুগের সূত্রপাত হয়। ১৯৭১ সালে বাংলাদেশ মুক্তিযুদ্ধের সময় প্রায় এক কোটি শরণার্থী পশ্চিমবঙ্গে আশ্রয় নেয়। সেই সময় নকশালবাদের সাথে কংগ্রেসের চক্রান্তের ফলে রাজ্যের পরিকাঠামোয় গভীর চাপ সৃষ্টি হয়। ১৯৭৪ সালের বসন্ত মহামারীতে রাজ্যে সহস্রাধিক মানুষের মৃত্যু হয়। ১৯৭৭ সালের বিধানসভা নির্বাচনে ভারতীয় জাতীয় কংগ্রেসকে পরাজিত করে বামফ্রন্ট ক্ষমতায় এলে রাজ্যে গুরুত্বপূর্ণ এক রাজনৈতিক পরিবর্তন সূচিত হয়। এরপর তিন দশকেরও বেশি সময় ভারতের কমিউনিস্ট পার্টি (মার্ক্সবাদী) (সিপিআই(এম)) নেতৃত্বাধীন বামফ্রন্ট সরকার রাজ্যে শাসনভার পরিচালনা করে।
১৯৯০-এর দশকের মধ্যভাগে ভারত সরকারের অর্থনৈতিক সংস্কার এবং ২০০০ সালে সংস্কারপন্থী নতুন মুখ্যমন্ত্রী বুদ্ধদেব ভট্টাচার্যের নির্বাচনের পর রাজ্যের অর্থনৈতিক উন্নতি ত্বরান্বিত হয়। বর্তমানে রাজ্যের বিভিন্ন অংশে ছোটোবড়ো বেশ কয়েকটি সশস্ত্র জঙ্গিহানার ঘটনা ঘটেছে। আবার শিল্পায়নের জন্য জমি অধিগ্রহণকে কেন্দ্র করে প্রশাসনের সঙ্গে স্থানীয় অধিবাসীদের একাধিক সংঘর্ষের ঘটনাও ঘটেছে।
২০০৬ সালে হুগলির সিঙ্গুরে টাটা ন্যানো কারখানার জন্য জমি অধিগ্রহণকে কেন্দ্র করে স্থানীয় কৃষকদের মধ্যে তীব্র গণ-অসন্তোষ দেখা যায়। জমি অধিগ্রহণ বিতর্কের প্রেক্ষিতে সিঙ্গুর থেকে টাটা গোষ্ঠী কারখানা প্রত্যাহার করে নিলে, তা রাজ্য রাজনীতিতে গভীর প্রভাব বিস্তার করে। ২০০৭ সালে পূর্ব মেদিনীপুরের নন্দীগ্রামে একটি বিশেষ অর্থনৈতিক অঞ্চলের (SEZ) জন্য জমি অধিগ্রহণকে কেন্দ্র করে অশান্তির জেরে পুলিশের গুলিতে ১৪ জন মারা গেলে রাজ্য রাজনীতি ফের উত্তপ্ত হয়ে ওঠে। এরপর ২০০৮ সালের পঞ্চায়েত নির্বাচন, ২০০৯ সালের লোকসভা নির্বাচন ও ২০১০ সালের পৌরনির্বাচনে শাসক বামফ্রন্টের আসন সংখ্যা ক্রমশ হ্রাস পেতে থাকে। অবশেষে ২০১১ সালের বিধানসভা নির্বাচনে তৃণমূল কংগ্রেসের কাছে পরাজিত হয়ে রাজ্যের ৩৪ বছরের বামফ্রন্ট শাসনের অবসান হয়।
বিধানচন্দ্র রায় যুগ (১৯৪৭-১৯৬২)
১৯৫০ সালে কোচবিহারের রাজা জগদ্দীপেন্দ্রনারায়ণ ভারতের সঙ্গে চুক্তি স্বাক্ষর করলে রাজ্যটি পশ্চিমবঙ্গের অন্তর্ভুক্ত হয়। ১৯৫৫ সালে চন্দননগরের ফরাসী উপনিবেশ, যেটি ১৯৫০ সালে ভারত সরকারের অধীনে আসে, পশ্চিমবঙ্গের সঙ্গে যুক্ত হয়। সাথে সাথে বিহারের কিছু অঞ্চলও সংযুক্তি লাভ করে। বিধানচন্দ্র রায়ের আমলে অনেকগুলি শিল্পের বিকাশ ঘটে। ১৯৫৪ সালে পশ্চিমবঙ্গে ভয়াবহ বন্যা দেখা দেয়।
১৯৬৭ সালের সাধারণ নির্বাচন
১৯৬৭ সালের রাজ্যসভা নির্বাচনে যুক্তফ্রন্টের সরকারের সিপিআই(এম) প্রধান চালিকাশক্তি ছিল। মুখ্যমন্ত্রীর দায়িত্বভার লাভ করেন বাংলা কংগ্রেসের অজয় মুখোপাধ্যায়।
নকশালবাড়ি উত্থান
১৯৬৭ সালে উত্তরবঙ্গে নকশালবাড়িতে সিপিআই(এম) নেতা চারু মজুমদার ও কানু সান্যালের নেতৃত্বে কৃষক আন্দোলন গড়ে ওঠে। সরকার কড়া হাতে আন্দোলন দমন করে। ১৯৭০ ও ১৯৮০ এর দশকে ক্রমাগত মার্ক্সবাদী ও নকশালবাদী পরিস্থিতিতে পশ্চিমবঙ্গের শিল্প-সম্ভাবনা ক্ষতিগ্রস্ত হয়।
যুক্তফ্রন্ট সরকারের পতন
১৯৬৭র নভেম্বরে, কেন্দ্রীয় সরকার পশ্চিমবঙ্গের যুক্তফ্রন্ট সরকারকে বরখাস্ত করে। শুরুতে ভারতীয় জাতীয় কংগ্রেস প্রফুল্লচন্দ্র ঘোষের নেতৃত্বে একটি সংখ্যালঘু সরকার গঠন করলেও সেই মন্ত্রিসভা বেশিদিন স্থায়ী হয় নি। যুক্তফ্রন্ট সরকার উৎখাত হওয়ার ঘোষণার পর রাজ্যজুড়ে ২৪-ঘণ্টার এক জোরদার হরতাল সংঘটিত হয়। ঘোষ মন্ত্রিসভার পতনের পর রাজ্যে রাষ্ট্রপতি শাসন জারি হয়।
১৯৬৯এর বিধানসভা নির্বাচন
১৯৬৯এ রাজ্যে পুনরায় নির্বাচন অনুষ্ঠিত হয়। সিপিআই(এম) পশ্চিমবঙ্গ বিধানসভার সর্ববৃহৎ দলরূপে আত্মপ্রকাশ করে। কিন্তু সিপিআই ও বাংলা কংগ্রেসের সক্রিয় সমর্থনে অজয় মুখোপাধ্যায় রাজ্যের মুখ্যমন্ত্রীর পদে পুনঃবহাল হন। ১৯৭০এর ১৬ই মার্চ তিনি পদত্যাগ করলে রাজ্যে আবার রাষ্ট্রপতি শাসন ফিরে আসে।
সিদ্ধার্থশঙ্কর রায় যুগ (১৯৭২-১৯৭৭)
ভারতীয় জাতীয় কংগ্রেস ১৯৭২ সালের বিধানসভা নির্বাচনে জয়লাভ করে এবং বিজয়ী নেতা সিদ্ধার্থশঙ্কর রায় মুখ্যমন্ত্রী হন। এই পর্যায়ে, ১৯৭৫ সালে, ভারতের তৎকালীন প্রধানমন্ত্রী ইন্দিরা গান্ধী দেশজুড়ে জরুরী অবস্থা জারি করেন। এই সময়কাল রাজ্যে পুলিশবাহিনীর সঙ্গে নকশালপন্থীদের চরম হিংসাত্মক লড়াই ও শেষ পর্যন্ত আন্দোলন দমনের জন্য চিহ্নিত হয়ে আছে। ১৯৭১ সালে বাংলাদেশের মুক্তিযুদ্ধের সময় বহু শরণার্থী পশ্চিমবঙ্গে আশ্রয় নিলে পশ্চিমবঙ্গের অর্থনৈতিক অবস্থা দুর্বল হয়ে পড়ে। ১৯৭৪এ, বসন্তরোগের মহামারীতে হাজারো মানুষের মৃত্যু ঘটে। ১৯৭৭ সালের বিধানসভা নির্বাচনে বামফ্রন্ট ভারতীয় জাতীয় কংগ্রেসকে পরাজিত করলে পশ্চিমবঙ্গের রাজনীতি এক বিশাল পরিবর্তনের সম্মুখীন হয়।
১৯৭৭ নির্বাচন
১৯৭৭এর বিধানসভা নির্বাচনে ভারতীয় কমিউনিস্ট পার্টির (মার্ক্সবাদী) নেতৃত্বাধীন বামজোট ২৪৩ আসনে জয়লাভ করে সংখ্যাগুরুত্ব অর্জন করে। জ্যোতি বসুর মুখ্যমন্ত্রীত্বে প্রথম বামফ্রন্ট সরকার প্রতিষ্ঠিত হয়।
মরিচঝাঁপি হত্যাকাণ্ড, ১৯৭৯
১৯৭৯ সালের ১৬ই জানুয়ারি থেকে ১৬ই মে'র মধ্যবর্তী সময়ে মরিচঝাঁপি হত্যাকাণ্ড ঘটে, যাতে পূর্ব পাকিস্তান (অধুনা বাংলাদেশ) থেকে আগত শরণার্থীদের জোরপূর্বক উৎখাত করা হয়। উদ্বাস্তু মানুষদের মধ্যে প্রভূত সংখ্যক মৃত্যুমুখে পতিত হয়।
১৪,৩৮৮ সংখ্যক বাস্তুহারা (পশ্চিমবঙ্গে) পরিবারের মধ্যে ১০,২৬০ টি পরিবার তাদের পূর্ব আবাসে ফিরে যায় ... আর বাকি ৪,১২৮ টি পরিবার অতিক্রমণকালে অনাহারে, পথশ্রমে প্রাণ হারায়। অনেককে কাশীপুর, কুমিরমারি ও মরিচঝাঁপিতে পুলিশ গুলি করে হত্যা করে (বিশ্বাস ১৯৮২, ১৯)।
ভারতীয় কমিউনিস্ট পার্টির (মার্ক্সবাদী) নেতৃত্বাধীন বামজোট পরবর্তী তিন দশক ধরে রাজ্যের শাসনভার পরিচালনা করে। পরপর পাঁচবার বামফ্রন্ট সরকারকে নেতৃত্ব প্রদানের পর জ্যোতি বসু সক্রিয় রাজনীতি থেকে অবসর গ্রহণ করেন এবং বুদ্ধদেব ভট্টাচার্যকে তার উত্তরসূরী হিসাবে নিযুক্ত করেন। পাঁচ বছর পর, মুখ্যমন্ত্রী বুদ্ধদেব ভট্টাচার্যের হাত ধরে বামফ্রন্ট আবার ক্ষমতায় আসে।
স্বর্ণ যুগ
এই সময়ের সরকার তৎকালীন ভাগ চাষী দের আন্দোলন কে সংহতি জানিয়ে কৃষি ব্যবস্থায় আমূল পরিবর্তন আনেন। অপারেশন বর্গা এবং ভাগ চাষ বিলের মাধ্যমে ভূমি সংস্কার আইন লাগু হয় এবং কৃষি ব্যবস্থায় আমূল উন্নয়ন ঘটে। জমি দার দের হাত থেকে জমি ছিনিয়ে নিয়ে প্রকৃত কৃষক দের মধ্যে বিলিয়ে দিয়ে কৃষিক্ষেত্রে অভূতপূর্ব উন্নতি ঘটে।
পঞ্চায়েত ব্যবস্থা
ভারতবর্ষের আইন ব্যবস্থায় যে ত্রিস্তরীয় পঞ্চায়েত ব্যবস্থা রয়েছে তার বাস্তবায়ন ঘটে এই সময়। অসংখ্য প্রান্তিক মানুষ সরকারকে তাদের প্রয়োজনে তাদের দুয়ারে পায়। জনগণ সক্রিয় ভাবে সরকারের ব‍্যবস্থাপনায় হস্তক্ষেপ করতে পারে।
এছাড়াও এই সময় সরকারি চাকুরীজীবি, কৃষক, শ্রমিকদের জীবনযাত্রার উন্নয়ন ঘটে। সকলের দৈনিক রোজগার বৃদ্ধি পায়। শ্রমিক, ছাত্ররা ইউনিয়ন এর অধিকার পায়। কৃষিক্ষেত্রে ধানে দেশে প্রথম , সবজিতে প্রথম ও আলুতে দ্বিতীয় স্থান অধিকার করে রাজ্য।
বুদ্ধদেব ভট্টাচার্য যুগ (২০০০-২০১১)
১৯৯০এর দশকের শুরুতে কেন্দ্রীয় সরকারের অর্থনৈতিক সংস্কারের প্রবর্তনে পশ্চিমবঙ্গের অর্থনীতি পুনরুজ্জীবন লাভ করে ২০০০ সালে সংস্কারভাবাপন্ন মুখ্যমন্ত্রী বুদ্ধদেব ভট্টাচার্যের সহযোগিতায়। ২০০৭এ, কিছু স্পর্শকাতর এলাকায় শিল্প-সংক্রান্ত ভূমি অধিগ্রহণের বিষয়ে প্রশাসনের সঙ্গে মতান্তরের ফলে সশস্ত্র আন্দোলনকারিরা রাজ্যের কিছু জায়গায় সন্ত্রাসবাদী কার্যকলাপ সংঘটিত করে।
নন্দীগ্রাম হত্যাকাণ্ড
২০০৭ সালে বামফ্রন্ট সরকার ইন্দোনেশিয়ান সালিম গ্রুপের মাধ্যমে পূর্ব মেদিনীপুরের নন্দীগ্রামে ১০,০০০ একর (৪০ বর্গ কিমি) জুড়ে 'বিশেষ অর্থনৈতিক অঞ্চল'(SEZ) গঠনের পরিকল্পনার বিরুদ্ধে প্রতিবাদ ও প্রতিরোধ দমন করতে ৪,০০০ সশস্ত্র পুলিশের একটি বাহিনী প্রেরণ করে। পুলিশবাহিনীর গুলিতে অন্ততপক্ষে ১৪ জন নিহত হয় এবং ৭০ জন আহত হয়।
তৃণমূল যুগ (২০১১- )
মমতা বন্দ্যোপাধ্যায়ের নেতৃত্বে ২০১১র নির্বাচনে তৃণমূল ও বাংলা কংগ্রেসের জোট সরকার জয়ী হয়। ২০১৩তে তৃণমূল জাতীয় কংগ্রেসের জোট থেকে বেরিয়ে আসে। ২০১৬ বিধানসভা নির্বাচনে তৃণমূল এককভাবে বিপুল সংখ্যাগরিষ্ঠতা নিয়ে পশ্চিমবঙ্গের ক্ষমতায় আসে। এই সময়ে রাজ্যে বাঙালি জাতীয়াবাদী মনোভাব বেড়ে যায় এবং শাসক দল কমিউনিস্টদের দমনে নেমে পড়ে।
২০১৬ সাল থেকে বাংলার অর্থনীতিতে ভালো বৃদ্ধি চোখে পড়ে, মমতা ব্যানার্জির একাধিক সামাজিক প্রকল্পে বাংলা আবার এগোতে শুরু করে, ২০২০ সালে অর্থনৈতিক সমীক্ষায় বাংলার শেষ দশকের জিডিপি প্রবৃদ্ধি চোখে পড়ে, বাংলায় ক্ষুদ্র ও মাঝারি শিল্প গড়ে ওঠে, যা বাংলার ভবিষ্যতকে ত্বরান্বিত করে
দক্ষিণ আমেরিকা
দক্ষিণ আমেরিকা পৃথিবীর চতুর্থ বৃহত্তম মহাদেশ। মহাদেশটির আয়তন ১,৭৮,২০,৯০০ বর্গকিলোমিটার, যা পৃথিবীর মোট স্থলভাগের ১২%। আয়তনের দিকে থেকে এশিয়া, আফ্রিকা ও উত্তর আমেরিকার পরেই এর স্থান। বিষুবরেখা ও মকরক্রান্তির দুই পাশ জুড়ে এর বিস্তৃতি। মহাদেশটি উত্তরে পানামা স্থলযোটকের মাধ্যমে মধ্য ও উত্তর আমেরিকার সাথে যুক্ত। উত্তরে ক্যারিবীয় সাগর থেকে দক্ষিণে হর্ন অন্তরীপ পর্যন্ত মহাদেশটির দৈর্ঘ্য ৭,৪০০ কিলোমিটার। আর পূর্ব-পশ্চিমে এর সর্বোচ্চ দৈর্ঘ্য, আটলান্টিক মহাসাগরের উপকূলে অবস্থিত ব্রাজিলের পুন্তা দু সেইক্সাস থেকে প্রশান্ত মহাসাগরীয় উপকূলে অবস্থিত পেরুর পুন্তা পারিনিয়াস পর্যন্ত, ৫,১৬০ কিলোমিটার।
২০০৬ সালে দক্ষিণ আমেরিকার প্রাক্কলিত জনসংখ্যা ছিল ৩৭ কোটি ৬০ লক্ষ, যা পৃথিবীর মোট জনসংখ্যার ৬%। এই মহাদেশে ১২টি রাষ্ট্র আছে। এদের মধ্যে ১০টি রাষ্ট্র লাতিন: আর্জেন্টিনা, বলিভিয়া, ব্রাজিল, চিলি, কলম্বিয়া, ইকুয়েডর, প্যারাগুয়ে, পেরু, উরুগুয়ে, এবং ভেনেজুয়েলা। দুইটি রাষ্ট্র লাতিন নয়। এই দুটি রাষ্ট্রের মধ্যে গায়ানা যুক্তরাজ্যের এবং সুরিনাম নেদারল্যান্ডসের প্রাক্তন উপনিবেশ ছিল। ব্রাজিল ছিল পর্তুগালের উপনিবেশ। আর্জেন্টিনা, বলিভিয়া, চিলি, কলম্বিয়া, ইকুয়েডর, প্যারাগুয়ে, পেরু, উরুগুয়ে, এবং ভেনেজুয়েলা এই ৯ টি দেশ ছিল স্পেনের উপনিবেশ। এসব দেশের ভাষাও স্পেনিস। ব্রাজিলের ভাষা পর্তুগিজ, সুরিনামের ভাষা ডাচ এবং গায়ানার ভাষা হচ্ছে ইংরেজি। এছাড়া দক্ষিণ আমেরিকাতে ফ্রেঞ্চ গায়ানা বা গুইয়ান নামে ফ্রান্সের একটি জেলা সমমর্যাদার দেপার্ত্যমঁ রয়েছে। এটি এক সময় ফ্রাঞ্চের উপনিবেশ ছিল। মহাদেশটি থেকে বিরাট দূরত্বে প্রশান্ত মহাসাগরে অবস্থিত অনেকগুলি প্রশাসনিক অঞ্চল আছে, যেগুলি দক্ষিণ আমেরিকান বিভিন্ন রাষ্ট্রের অংশ। এদের মধ্যে আছে চিলির হুয়ান ফের্নান্দেস দ্বীপপুঞ্জ ও ইস্টার দ্বীপ, এবং ইকুয়েডরের গালাপাগোস দ্বীপপুঞ্জ। উপকূলের কাছে অবস্থিত মহাসাগরীয় অঞ্চলগুলির মধ্যে আছে আটলান্টিক মহাসাগরে অবস্থিত ব্রাজিলের ফের্নান্দু দি নোরোনিয়া দ্বীপপুঞ্জ। দক্ষিণে আছে যুক্তরাজ্যের ফকল্যাণ্ড দ্বীপপুঞ্জ। এই দ্বীপপুঞ্জটিকে আর্জেন্টিনা ইসলাস মালবিনাস নামে ডাকে এবং এগুলিকে নিজেদের বলে দাবী করে। দক্ষিণ আমেরিকার তটরেখা তুলনামূলকভাবে নিয়মিত প্রকৃতির, তবে একেবারে দক্ষিণে ও দক্ষিণ-পশ্চিমে অনেক ফিয়ডের্র উপস্থিতির কারণে তটরেখা অত্যন্ত ভগ্ন।
নো বেটার
নো বেটার হল নিউজিল্যান্ডের গায়িকা লর্ডের একটি গান, যা তার প্রথম প্রকাশিত স্টুডিও অ্যালবাম পিওর হিরোইন (২০১৩)-এর বর্ধিত ভার্সন থেকে নেওয়া হয়েছে। অ্যালবামের প্রচারণামূলক হাতিয়ার হিসাবে ইউনিভার্সাল মিউজিক গ্রুপ কর্তৃক গানটি ১৩ ডিসেম্বর ২০১৩ তারিখে মুক্তি পেয়েছিল। নো বেটার একটি ইলেক্ট্রপপ, হিপহপের উপাদানে ট্রিপ হপ গাথা, যার মধ্যে লর্ড একটি মায়া নিয়ে আলোচনা করেছেন।
পটভূমি
নো বেটার গানটি লিখেছেন লর্ড (তার জন্ম নাম এলা ইয়েলিচ-ও'কনার দিয়ে) এবং জোয়েল লিটল। ২০১৩ সালের ১৩ ডিসেম্বর গানটি আইটিউন স্টোরে একক ডিজিটাল ডাউনলোড হিসাবে মুক্তিপায়। এককটি আইটিউন স্টোরের ক্রিসমাস প্রমোশন ১২ দিনের পুরস্কারের একটি অংশ হিসাবে ১৯ ডিসেম্বর বিনামূল্যে প্রযোজ্য ছিল।
সংকলন
নো বেটার হল একটি ইলেক্ট্রপপ, হিপহপের উপাদানে ট্রিপ হপ গাথা। গানটি পিওর হিরোইন অ্যালবামের অন্যান্য গানের মত একটি অনুরুপ সুগম্ভীর, যাতে লর্ডের কোমল কণ্ঠ এবং নুন্যতম উৎপাদন সমন্বিত হয়েছে। এতে ওজি বেসলাইনের প্রয়োগ এবং যন্ত্রানুসুঙ্গে পালসিং সাইথিসিসারস, হুইটনে অব হিটফিক্স অনুসারে একে তৈরি করেছে একটি স্বপ্নিল সুরের গান। গীতীয়ভাবে, লর্ডের গানের বৈশিষ্ট, উদ্‌যাপন একটি মায়া যা ঋতু পরিবর্তনে গভীর হয়। প্রথম স্লোকে সে গায়, We roll in every summer when there's strength in our numbers / And your breath's hot and gross but I kiss you like a lover", কোরাস গাওয়ার সময় অনুচ্চ বিট আরও তীব্র হয়ে উঠে, তখন লর্ড গেয়ে ওঠে, "Go all the way / Have your fun, have it all".
আরব আল আহওয়ার
আরব আর আহওয়ার বা "'জলাভূমি আরব"'(عرب الأهوار) বর্তমান ইরাকের দক্ষিণাঞ্চলে অবস্থিত। এটা ইংরেজিতে ‘মার্শ আরব’ নামে পরিচিত। ইংরেজি Marsh শব্দের অর্থ জলাভূমি। সুমেরীয় সভ্যতার পতনের পর আরব জাতির এ অঞ্চল আয়ত্তে আসে। এরপর মা’দান নামক আরব উপজাতীয়রা এই জলাভূমিতে বসবাস করা শুরু করে, এই মা’দানরাই পরবর্তীতে মার্শ আরব নামে পরিচিত হয়।
সংস্কৃতি
মরুভূমির মধ্যকার এই জলাভূমিতে মার্শ আরব জনগোষ্ঠী গত পাঁচ হাজার বছর ধরে প্রকৃতির সাথে সহাবস্থান করে আসছে। এদের বাসস্থানগুলো তৈরী হয় নলখাগড়া দিয়ে যা ঐ জলাভূমিতে প্রাকৃতিকভাবেই উৎপন্ন হয়। স্থাপত্যের দিক থেকে অনন্য এই বাড়িগুলোকে বলা হয় ‘মুদিফ’, যা তৈরী হয় কোনো প্রকার কাঠ, পেরেক, কাঁচ ছাড়াই। বাড়িগুলো তৈরী হয় একেকটা দ্বীপের উপর, যে দ্বীপগুলো আবার তৈরী হয় খড়খুটো আর মাটি জমা করে। ফলে মার্শ আরব অধিবাসীদের গ্রামগুলো উপর থেকে দেখলে হাজার হাজার দ্বীপের সমষ্টি বলে মনে হয় বলে এই জায়গাকে বলা হয় ‘ভেনিস অব মেসোপটেমিয়া’।
২০০৩ সালে মার্কিন আগ্রাসনের পর আমেরিকান সেনারা মার্শ আরবদের বাড়ি তৈরীর এসব কলাকৌশলকে ইরাকের অন্য অঞ্চলের মানুষদেরকে শিখতে উৎসাহিত করে। এতে যুদ্ধপীড়িত ইরাকের নানা অঞ্চলের গৃহহীন মানুষের আশ্রয় প্রদানে সুবিধা হয়েছিলো। বাড়িগুলোর আরো কিছু বাড়তি সুবিধা আছে, যেমন পুরো বাড়িটাই বহন যোগ্য, অর্থাৎ খুব সহজেই খুলে অন্যত্র নিয়ে যাওয়া যায়। বসন্তকালে জলাভূমির পানির উচ্চতা বেড়ে যায়, ফলে চাইলে খুব দ্রুত খুলে ফেলে উঁচু ভূমিতে নিয়ে স্থাপন করে ফেলা যায়। কিছু কিছু বাড়ি আবার মাটির উপরে না বানিয়ে নলখাগড়ার তৈরী ভাসমান বেদির উপর বানানো হয়। এ জাতীয় বাড়ি নোঙ্গর করে রাখতে হয়, যাতে ভেসে না যায়। ভালোভাবে যত্ন নিলে এরকম একেকটি বাড়ি প্রায় ২৫ বছর পর্যন্ত টিকে থাকে।
অধিবাসী
মার্শ আরব অধিবাসীগণ মূলত শিয়া মুসলিম। সমাজ ব্যবস্থা আরবের অন্যান্য গোত্রভিত্তিক সমাজের মতোই। তারা পেশাগতভাবে মূলত দুই ভাগে বিভক্ত, একদল মোষ লালন পালন করে, আরেকদল জলাভূমিতে ধান, যব আর গমের চাষ করে। এপ্রিল মাসের দিকে যখন জলাভূমিতে পানির গভীরতা অনেক কম থাকে, সে সময় ফসলের চারা রোপণ করা হয়ে থাকে। এছাড়াও জলাভূমিতে মাছ ধরেও অনেকে জীবিকা নির্বাহ করে। এই জলাভূমি থেকেই ধরা মাছ দিয়ে সমগ্র ইরাকের মাছের একটা বড় অংশ জোগান দেয়া হতো। এছাড়াও গত শতাব্দী থেকে মার্শ আরবেরা নলখাগড়া দিয়ে বাণিজ্যিকভাবে কার্পেট বুননকেও তাদের পেশা বানিয়ে নিয়েছে।
মরুকরণ
মরুভূমির প্রাণ এই জলাধার ধ্বংস করার কারণ সম্পূর্ণ রাজনৈতিক, যেটা শুরুর বীজ লুকিয়ে ছিলো ১৯৭৯ সালে ইরানের ইসলামী বিপ্লবের ভেতর। সংখ্যার দিক দিয়ে ইরাকের শিয়া সম্প্রদায় সংখ্যাগরিষ্ঠ। ‘৭৯ সালে ইরানে আয়াতুল্লাহ খোমেনীর ইসলামী বিপ্লব হলে ইরাকি রাজনৈতিক নেতারা চিন্তায় পড়ে যান। কারণ এই বিপ্লবের জোয়ারে ইরাকেও শিয়া সম্প্রদায় ক্ষমতার আন্দোলন শুরু করতে পারে। ফলে শুরু হয় শিয়াদের বিরুদ্ধে দমন-পীড়ন।
মূল সমস্যা শুরু হয় ১৯৯১ সালে উপসাগরীয় যুদ্ধের পর। জলাধারটির অবস্থা ইরাক ইরান সীমান্ত ঘেঁষে। ইরাক সরকারের সন্দেহ ছিলো যে শিয়াপন্থী বিদ্রোহীরা সীমান্ত ঘেঁষা এই জলাভূমিতে মার্শ আরবদের মাঝে লুকিয়ে আশ্রয় নিতে পারে। সাদ্দাম হোসেনের নেতৃত্বাধীন সামরিক বাহিনী শিয়া অধ্যুষিত অঞ্চলগুলোতে হামলা চালালে প্রতিপক্ষের অনেক রাজনৈতিক সদস্য এসব অঞ্চলে আশ্রয় নেয়। ফলে এই অঞ্চল যাতে কোনোভাবেই প্রতিপক্ষের অভয়ারণ্য না হয়ে ওঠে তার জন্যে নেয়া হয় এক অভিনব ব্যবস্থা।
মার্শ আরব জলাধারটি অবস্থিত বিখ্যাত টাইগ্রিস ও ইউফ্রেটিস নদীর সংলগ্ন স্থানে। মূলত এই দুই নদীই হল জলাধারটির পানির উৎস। ইরাকি সরকার এই দুই নদীতে বাঁধ দিয়ে পানির গতিপথ পরিবর্তন করে দেয়, যাতে জলাধার অঞ্চলে পানি প্রবাহিত হতে না পারে। উদ্দেশ্য পুরো মার্শ আরব অঞ্চলটিকে মরুকরণ করে ফেলা, যাতে কোনো বিদ্রোহী গোষ্ঠী এই অঞ্চলে এসে আশ্রয় না নিতে পারে।
পুরো কাজটি করার জন্যে সাদ্দাম হোসেন তার সমস্ত সামর্থ্য প্রয়োগ করেন। দেশের সমস্ত পুরকৌশল নির্মাণ যন্ত্রপাতি, সমস্ত খননকারী যন্ত্র এনে জড়ো করে দ্রুত গতিতে বাঁধ নির্মাণ করে টাইগ্রিস নদীর পানি প্রবাহ বন্ধ করা হয়। ১৯৯৩ সাল নাগাদ পুরো জলাধারের দুই-তৃতীয়াংশ শুকিয়ে ফেলা হয়, যেটা ধীরে ধীরে ২০০০ সালের ভেতর পুরো ৯০% জলাধার শুকিয়ে মরুভূমিতে পরিণত হয়। একসময়কার ২০,০০০ বর্গ কি.মি. আয়তনের বিশাল জলরাশি পরিণত হয় মরুময় ধু ধু বালুচরে।
মরুকরণের ফলাফল
সাদ্দাম হোসেনের মূল উদ্দেশ্য সফল হয়। পুরো এলাকা মরুকরণের ফলে প্রায় ২,৫০,০০০ মার্শ আরব জনগোষ্ঠী ঐ অঞ্চল ছেড়ে বিভিন্ন জায়গায় উদ্ভাস্তু হয়ে চলে যেতে বাধ্য হয় । কারণ জীবন-জীবিকা সব দিক থেকেই এরা জলাধারের উপর নির্ভরশীল, চাষবাস, মহিষ চরানো, মাছ শিকার সব কিছু। মার্শ আরবদের এই নির্বাসনের সাথে হুমকির মুখে পড়ে তাদের পাঁচ হাজার বছরের পুরনো সংস্কৃতি।
এই জলাধারে ইউরেশিয়া থেকে যেসব অতিথি পাখি শীতে আফ্রিকায় যেত তাদের যাত্রাবিরতি হত, ফলে জলাধারটি না থাকায় ইউরেশীয়া অঞ্চলে পাখির সংখ্যা ব্যাপক হ্রাস পায়। মরুকরণের ফলে বহু প্রজাতির গাছপালা ও প্রাণী ইতিমধ্যে বিলুপ্তির খাতায় চলে গেছে। মাটির লবাণাক্ততা বেড়ে গেছে, চাষাযোগ্য জমির পরিমাণ হ্রাস পেয়েছে, মহিষ চারণ বন্ধ হয়ে গেছে এবং মাছ উৎপাদন বন্ধ হয়ে গেছে। মোট কথা, মানুষের স্বাভাবিক জীবনযাত্রার ভারসাম্য আর থাকেনি।
চলচ্চিত্র
জলাভুমির আরবদের নিয়ে করা চলচ্চিত্রগুলো:
ভেলোর লোকসভা কেন্দ্র
বিধানসভা কেন্দ্র গুলি
এই বিধানসভা কেন্দ্রটি তামিলনাড়ুের ২৩৪ টি বিধানসভা কেন্দ্রের একটি এবং এই বিধানসভা কেন্দ্রের নির্বাচিত সদস্য তামিলনাড়ু বিধানসভাতে প্রতিনিধিত্ব করে। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। এই কেন্দ্রটি তফসিলী জাতি ও তফসিলী উপজাতিদের জন্য সংরক্ষিত নয়।
যুগ্ম ক্ষুরযুক্ত চতুষ্পদ
আর্টিওডাক্টাইলা বা যুগ্ম-খুর-যুক্ত চতুষ্পদরা হচ্ছে খুর-যুক্ত চতুষ্পদী স্তন্যপায়ী প্রাণী যাদের ওজন তৃতীয় ও চতুর্থ পদাঙ্গুলি প্রায় সমানভাবে বহন করে। এর বিপরীতে অযুগ্ম-খুর-যুক্ত চতুষ্পদ, যেমন ঘোড়ার ক্ষেত্রে তৃতীয় পদাঙ্গুলিই প্রাথমিকভাবে ওজন বহন করে। জলচর সেটাশিয়া ক্লেডের সদস্যদের বিবর্তন হয়েছিল যুগ্ম-খুর-যুক্ত চতুষ্পদী পূর্বপুরুষ থেকে। তাই আধুনিক শ্রেণীবিন্যাস আর্টিওডাক্টাইলা এবং সেটাশিয়া দুটোকে অন্তর্ভুক্ত করেছে সেটার্টিওডাক্টাইলা বর্গে।
ভেলোর লোকসভা কেন্দ্র
বিধানসভা কেন্দ্র গুলি
এই বিধানসভা কেন্দ্রটি তামিলনাড়ুের ২৩৪ টি বিধানসভা কেন্দ্রের একটি এবং এই বিধানসভা কেন্দ্রের নির্বাচিত সদস্য তামিলনাড়ু বিধানসভাতে প্রতিনিধিত্ব করে। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। এই কেন্দ্রটি তফসিলী জাতি ও তফসিলী উপজাতিদের জন্য সংরক্ষিত।
যুগ্ম ক্ষুরযুক্ত চতুষ্পদ
প্রাণীকুল
মোটামুটিভাবে ২২০টি যুগ্ম-খুর-যুক্ত চতুষ্পদী প্রজাতি আছে। এদের অনেকে মানুষের কাছে খাদ্য হিসেবে এবং অর্থনৈতিক ও সাংস্কৃতিকভাবে গুরুত্ব রাখে :
ভেলোর লোকসভা কেন্দ্র
ভেলোর লোকসভা কেন্দ্র বিজয়ী বর্তমান ও প্রাক্তন সংসদ
ভেলোর লোকসভা কেন্দ্র বিজয়ী বর্তমান সংসদ ডিএমকে দলের সদস্য ডি.এম.কথির আনন্দ  এবং প্রাক্তন সংসদ ছিলেন এডিএমকে দলের সদস্য বি সেনগুট্টুয়ান।
রাঢ়
রাঢ় হল ভারতের পূর্বাঞ্চলের রাজ্য পশ্চিমবঙ্গ ও ঝাড়খণ্ডের একটি ঐতিহাসিক ও ভৌগোলিক অঞ্চল। এটি পশ্চিমে ছোটনাগপুর মালভূমি ও পূর্বে গাঙ্গেয় বদ্বীপ পর্যন্ত প্রসারিত। রাঢ় অঞ্চলের সীমানা সম্পর্কে প্রাচীন গ্রন্থগুলিতে নানা পরস্পরবিরোধী তথ্য পাওয়া গেলেও, বোঝা যায় যে মূলত পশ্চিমবঙ্গ রাজ্যেই এই অঞ্চলের অবস্থিতি ছিল। অঞ্চলের কয়েকটি অংশ আধুনিক ঝাড়খণ্ড রাজ্যের অন্তর্গত।
ইতিহাসে বিভিন্ন সময়ে রাঢ় অঞ্চলটির ভিন্ন ভিন্ন নামে চিহ্নিত হয়েছে। আবার ভিন্ন ভিন্ন সময়ে ভিন্ন ভিন্ন রাজ্য এখানে গড়ে উঠেছিল। প্রাচীন রাঢ় সভ্যতা ও গঙ্গারিডাই রাজ্য এখানেই অবস্থিত ছিল। তবে এর প্রাচীন ইতিহাস সম্পর্কে বিশেষ কিছুই জানা যায় না।
নামকরণ ও ব্যুৎপত্তি
এই অঞ্চলের বিভিন্ন নামগুলি আসলে "রাঢ়" শব্দটির শব্দগত বিকৃতি। অনেক সময় "ঢ়" শব্দটি "ঢ" হয়েছে। খ্রিস্টপূর্ব ষষ্ঠ শতাব্দীতে রচিত জৈণ ধর্মগ্রন্থ আচারাঙ্গ সূত্র-এ "রাঢা", "রাঢ", "রাঢ়া", "রাঢ়", "লাঢা", "লাঢ়" প্রভৃতি শব্দগুলি পাওয়া যায়। কোনো কোনো বইতে "লালা", "রার" বা "লাড়" নামেও এই অঞ্চলের উল্লেখ আছে। ভাষাতাত্ত্বিক প্রভাত রঞ্জন সরকারের মতে, চীনারা রাঢ়কে "লাটি", গ্রিকরা "গঙ্গারিডি" ও আর্যরা "রাট্টা" বলত। তবে অনেক গ্রিক, রোমান ও মিশরীয় বইতেই "গঙ্গারিডাই", "গঙ্গারিডি", "গঙ্গারিটাই" ও "গঙ্গারিডাম" সভ্যতা, রাজ্য বা জাতির উল্লেখ রাঢ়ের পাশাপাশি একইভাবে করা হয়েছে। মেগাস্থিনিস, টলেমি, স্ট্রাবো, প্লিনি দ্য এল্টার, অ্যারিয়ান, ডিওডোরাস সিকুলাস, কুইন্টাস কার্টিয়াস রিউফুস ও প্লুটার্কের রচনায় গঙ্গারিডাই রাজ্যের নাম পাওয়া যায়।
"রাঢ়" শব্দের ব্যুৎপত্তি ব্যাখ্যা করতে গিয়ে অনেকে বলেছেন, এটি অস্ট্রোএশিয়াটিক পরিবার-ভুক্ত কোনো এক স্থানীয় ভাষা থেকে এসেছে। সাঁওতালি ভাষায় প্রচলিত নিম্নোক্ত ভাষাগুলি থেকে এর উদ্ভব হওয়া সম্ভব: "লার" (সুতো), "রাড়" (সুর) ও "লাড়" (সাপ)। প্রভাতরঞ্জন সরকারের মতে, শব্দটির উৎস প্রোটো-অস্ট্রোএশিয়াটিক "রাঢ়া" বা "রাঢ়ো" শব্দদুটি, যার অর্থ "লালমাটির দেশ" বা "ল্যাটেরাইট মৃত্তিকার দেশ"।
"গঙ্গারিডাই" শব্দের উৎসটিও স্পষ্ট নয়। ঐতিহাসিক ড. অতুল সুর, প্লিনি ও টলেমির মতে এর অর্থ "গঙ্গার তীরবর্তী রাঢ় অঞ্চল"। যদিও অন্যান্য গবেষকদের মতে, এর অর্থ, "গঙ্গাহৃদি" (যে অঞ্চলের হৃদয়ে গঙ্গা প্রবাহিত), "গঙ্গারাষ্ট্র" বা "গোন্ডা-রিডাই" (গোন্ডা জাতির দেশ)। মেগাস্থিনিস এই অঞ্চলের অধিবাসীদের বলেছেন, "Gangarides'। ডিওডোরাস সিকুলাসের বর্ণনা অনুসারে, গঙ্গারিডাই "রাষ্ট্রে সবচেয়ে বড়ো আকারের ও সবচেয়ে বেশি সংখ্যায় হাতি ছিল।"
অবস্থান
বর্ধমান বিভাগের সম্পূর্ণ বীরভূম জেলা, বর্ধমান জেলার মধ্যভাগ, বাঁকুড়া জেলার পূর্ব ও দক্ষিণপূর্ব ভাগ ও পশ্চিম মেদিনীপুর জেলার পশ্চিমভাগ রাঢ়ের অন্তর্গত। এছাড়া প্রেসিডেন্সি বিভাগের মুর্শিদাবাদ জেলার কান্দি মহকুমার অংশবিশেষ ও হুগলি জেলার সামান্য অংশ রাঢ়ের অন্তর্গত।
ভূগোল
পুরনো পলিমাটি দিয়ে গঠিত এই অঞ্চলে ল্যাটেরাইট লাল মাটির প্রাধান্যই বেশি। মাটির স্তর এখানে অগভীর। মাটির জলধারণ ক্ষমতা কম। নদী অববাহিকাগুলি বাদে অন্যত্র তাই মাটি খুব একটা উর্বর নয়।
অর্থনীতি
এছাড়া পণ্য ফসলের মধ্যে বাঁকুড়া জেলায় পলাশ ও কুল গাছে লাক্ষাকীট এবং বাঁকুড়া, বীরভূম ও মুর্শিদাবাদ জেলায় রেশমকীটের খাদ্য তুঁতগাছের চাষ হয়।
এছাড়া বীরভূমের আহম্মদপুরের চিনি কল ও রাঢ়ের বিভিন্ন অঞ্চলের চালকল, তেলকল ও কৃষি যন্ত্রপাতি তৈরির কারখানা এই অঞ্চলের মাঝারি শিল্পের কয়েকটি নিদর্শন। বর্তমানে পশ্চিমবঙ্গ সরকার বর্ধমান, বাঁকুড়া ও পশ্চিম মেদিনীপুরে কিছু বৃহৎ শিল্পস্থাপনে উদ্যোগী হয়েছেন। এর মধ্যে বর্ধমানের অন্ডালে একটি বিমাননগরী বা এয়াট্রোপোলিশ স্থাপনের পরিকল্পনা অন্যতম।
মোহামেদ ফাইজাল পি পি
মোহামেদ ফাইজাল পি পি হলেন একজন ভারতীয় রাজনীতিবিদ যিনি জাতীয়তাবাদী কংগ্রেস পার্টির রাজনীতির সাথে যুক্ত। ষোড়শ ও সপ্তদশ লোকসভা নির্বাচনে তিনি লাক্ষাদ্বীপ লোকসভা কেন্দ্রের লোকসভা সদস্য হিসেবে নির্বাচিত হয়েছিলেন।
পোলিচলুর
পোলিচলুর দক্ষিণ ভারতের তামিলনাড়ু রাজ্যে অবস্থিত চেঙ্গলপট্টু জেলায় চেন্নাই শহরের উপকণ্ঠে অবস্থিত একটি জনগণনা নগর। এটি চেন্নাই মহানগরের দক্ষিণ-পশ্চিম প্রান্তে ত্রিশূলমে চেন্নাই আন্তর্জাতিক বিমানবন্দরের নিকট অবস্থিত৷ শহরটির উত্তর দিয়ে বয়ে গেছে আদিয়ার নদী৷ এখানে একটি অগস্ত্যেশ্বর মন্দির রয়েছে৷ নিকটবর্তী রেল স্টেশনটি হলো চেন্নাই শহরতলি রেলওয়ের অন্তর্গত পল্লাবরম রেলওয়ে স্টেশন.
জনতত্ত্ব
২০১১ খ্রিস্টাব্দে ভারতের জনগণনা অনুসারে পোলিচলুর শহরের জনসংখ্যা ছিলো ২১,৯০৬ জন, যার মধ্যে পুরুষ ১১,০৫৪ জন ও নারী ১০,৮৫২ জন অর্থাৎ প্রতি হাজার পুরুষে নারী সংখ্যা ৯৮২ জন৷ ছয় বছর অনূর্ধ্ব শিশু সংখ্যা ২,২৯৩ জন, যা মোট জনসংখ্যার ১০.৪৭ শতাংশ৷ শহরের মোট পরিবার সংখ্যা ৫,৫৩১ টি৷ শহরের মোট সাক্ষরতার হার ৮৯.৯১ শতাংশ, যেখানে পুরুষ সাক্ষরতার হার ৯৪.২৫ শতাংশ ও নারী সাক্ষরতার হার ৮৫.৫০ শতাংশ৷
ইতিহাস
পোলিচলুর মূলত একটি সংক্ষিপ্ত করা নাম, এর মূল নাম পুগল চোল নল্লুর৷ তামিল ভাষায় এর অর্থ চোল রাজাদের খ্যাতিসম্পন্ন শহর৷ খ্রিস্টীয় নবম শতাব্দীতে চোল রাজারা অগস্ত্যেশ্বর মন্দিরটি চিহ্নিত করতে এখানে একটি নগর পত্তন ঘটান৷
পরিবহন
শহরটি চেন্নাই ও মহানগরের বাইরে বিভিন্ন অঞ্চলের সাথে বাস ও রেল পরিষেবার মাধ্যমে যুক্ত৷ পূর্বে সর্বভারতীয় আন্না দ্রাবিড় মুনেত্র কড়গম দলটি চেন্নাই বিমানবন্দর বৃদ্ধির জন্য পোলিচলুর, পাম্মল, অনকাপুদুর অঞ্চলের ২,০০০ এর জমি নির্ধারিত করেছিলন৷ কিন্তু বিরোধী দলগুলির চাপের সম্মুখীন হয়ে তারা এই অঞ্চলে জমি অধিগ্রহণ বন্ধ করেন ও মনবক্কম, তারাবক্কম, কোলাবক্কম, গেরুকমবক্কম অঞ্চলে নতুন জমি অধিগ্রহণ শুরু করেন৷
নাসিরনগর ইউনিয়ন
নাসিরনগর বাংলাদেশের ব্রাহ্মণবাড়িয়া জেলার অন্তর্গত নাসিরনগর উপজেলার একটি ইউনিয়ন।
নামকরণ
কথিত আছে, হযরত শাহ জালাল (রহ.) সিলেটের গৌড় গোবিন্দ রাজার রাজ্য আক্রমণ এবং ইসলাম ধর্ম প্রচারের জন্য যাওয়ার পথে সিপাহসালার সৈয়দ নাসির উদ্দীন এখানে অবস্থান করেছিলেন। তার নামানুসারে এই এলাকার নাম নাসিরনগর রাখা হয়। এ ইউনিয়নের নাম থেকেই প্রথমে থানা এবং পরবর্তীতে নাসিরনগর উপজেলার নামকরণ করা হয়।
আয়তন ও অবস্থান
নাসিরনগর ইউনিয়নের আয়তন ৭,১২১ একর (২৮.৮২ বর্গ কিলোমিটার)। নাসিরনগর উপজেলার প্রাণকেন্দ্রে অবস্থিত এ ইউনিয়নের পূর্বে ও উত্তরে বুড়িশ্বর ইউনিয়ন, পশ্চিমে গোয়ালনগর ইউনিয়ন ও কুণ্ডা ইউনিয়ন এবং দক্ষিণে গোকর্ণ ইউনিয়ন অবস্থিত।
প্রশাসনিক কাঠামো
নাসিরনগর ইউনিয়ন নাসিরনগর উপজেলার আওতাধীন ৫নং ইউনিয়ন পরিষদ। এ ইউনিয়নের প্রশাসনিক কার্যক্রম নাসিরনগর থানার আওতাধীন। এটি জাতীয় সংসদের ২৪৩নং নির্বাচনী এলাকা ব্রাহ্মণবাড়িয়া-১ এর অংশ। এটি ৬টি মৌজায় বিভক্ত এবং মোট গ্রাম ১০টি।
শিক্ষা ব্যবস্থা
২০১১ সালের আদমশুমারি অনুযায়ী নাসিরনগর ইউনিয়নের সাক্ষরতার হার ৪৭%। এ ইউনিয়নে ১টি সরকারি কলেজ, ১টি আলিম মাদ্রাসা, ২টি মাধ্যমিক বিদ্যালয় ও ৮টি প্রাথমিক বিদ্যালয় রয়েছে।
যোগাযোগ ব্যবস্থা
নাসিরনগর ইউনিয়নে যোগাযোগের প্রধান সড়ক সরাইল-নাসিরনগর-লাখাই-হবিগঞ্জ সড়ক। সব ধরনের যানবাহনে যাতায়াত করা যায়। এছাড়া নৌপথেও আশেপাশের ইউনিয়ন বা উপজেলাসমূহে যোগাযোগ করা যায়।
খাল ও নদী
নাসিরনগর ইউনিয়নের উপর দিয়ে বয়ে চলেছে লংগন নদী। এছাড়া রয়েছে মহাখলার খাল এবং কুকুরিয়া খাল।
হাট-বাজার
নাসিরনগর ইউনিয়নের প্রধান ৩টি হাট/বাজার হল নাসিরপুর বাজার, নাসিরনগর বাজার এবং কুলিকুণ্ডা গরুর বাজার।
মঙ্গলা বাঈ
মঙ্গলা বাই থামপুরাত্তি (১৮৬৫ - ১৯৫৪), যিনি মঙ্গলা বাই নামে পরিচিত, তিনি ভারতের কেরালা রাজ্যের একজন শিল্পী ছিলেন, তাঁর অঙ্কিত প্রতিকৃতি প্রাথমিকভাবে ত্রিবাঙ্কুরের দৈনন্দিন জীবনের গার্হস্থ্য এবং ভক্তিমূলক বিষয়গুলিকে চিত্রিত করেছে। তিনি ত্রিবাঙ্কুর রাজপরিবারের অন্তর্ভুক্ত ছিলেন, এবং তাঁর ভাই, রাজা রবি বর্মাও একজন বিখ্যাত ভারতীয় চিত্রশিল্পী ছিলেন।
জীবনী
মঙ্গলা বাই ভারতের কেরালা রাজ্যের ত্রিবাঙ্কুর রাজপরিবারে জন্মগ্রহণ করেছিলেন, এটি ছিল পূর্ববর্তী ত্রিবাঙ্কুর দেশীয় রাজ্য।
কর্মজীবন
মঙ্গলা বাইয়ের কাকা, রাজা রাজা বর্মা এবং তাঁর পিসি, রোহিনীনাল থামপুরাট্টি এবং মুলামনাল কুঞ্জিকাভু, ত্রিবাঙ্কুর রাজপরিবারের মধ্যে শিল্পকে পেশা হিসেবে গ্রহণকারী প্রথম ব্যক্তিদের মধ্যে ছিলেন, তাঁরা ব্রিটিশ শিল্পীদের সাথে প্রশিক্ষণ নিয়েছিলেন। রাজা রাজা বর্মা মঙ্গলা বাই এবং তাঁর দুই ভাই, রাজা রবি বর্মা, এবং সি. রাজা রাজা বর্মাকে পশ্চিমী কৌশল এবং চিত্রকলার শৈলীতে, বিশেষ করে প্রতিকৃতি অঙ্কনে প্রশিক্ষণ দিয়েছিলেন। মঙ্গলা বাই প্রতিকৃতি অঙ্কনের ক্ষেত্রে বিশেষ প্রতিভা প্রদর্শন করেছিলেন, এবং তাঁর অঙ্কিত রাজা রবি বর্মার একটি আকর্ষণীয় প্রতিকৃতি এখনও তিরুবনন্তপুরমের শ্রী চিত্র আর্ট গ্যালারীতে প্রদর্শিত হচ্ছে।
কর্ম ও সামাজিক বিধি
শিল্পের ক্ষেত্রে পেশাগতভাবে কাজ করতে গিয়ে মঙ্গলা বাইয়ের দক্ষতা নারীদের আচার-আচরণ নিয়ন্ত্রণকারী সামাজিক রীতিনীতি দ্বারা সীমাবদ্ধ হয়ে গিয়েছিল। তিনি কিছু ব্যক্তিগত চিত্রকর্মের কাজ করেছিলেন বটে, কিন্তু প্রাথমিকভাবে তিনি তাঁর ভাইদের চিত্রাঙ্কনে সহায়তা করতেন, কারণ সামাজিক বিধি নিষেধগুলি তাঁর পেশাগতভাবে ছবি আঁকার পথে অন্তরায় ছিল। বরোদার প্রাক্তন শাসক রাজা রবি বর্মাকে যে চিত্র অঙ্কনের কাজ দিয়েছিলেন, মঙ্গলা বাই বিশেষ করে সেই কর্মভারটিতে রবি বর্মার সহায়তা করেছিলেন, কাজটি ছিল হিন্দু দেবতা রাধা এবং কৃষ্ণের চোদ্দটি চিত্র অঙ্কন। এটি করতে তিনি এক বছর সময় ব্যয় করেন। এগুলি বড়োদরায় তৎকালীন নবনির্মিত লক্ষ্মী বিলাস প্রাসাদের দরবার হলে শোভা পেয়েছিল। তাঁর বিদ্যমান থাকা স্বতন্ত্র চিত্রগুলির মধ্যে একটি কাজ রয়েছে, যার নাম চ্যারিটি বা দানশীলতা, যেখানে চিত্রিত হয়েছে একজন মহিলার এক দরিদ্র ব্যক্তিকে খাবার দেওয়ার দৃশ্য। এর পাশাপাশি রয়েছে মহাত্মা গান্ধীর একটি প্রতিকৃতি, সেই অঙ্কনটি এখন তিরুবনন্তপুরমের সরকারি মহিলা কলেজের সংগ্রহশালার একটি অংশ। তাঁর বাকি কাজগুলির বেশিরভাগই ব্যক্তিগত সংগ্রহে থেকে গেছে।
বালকৃষ্ণ নায়ারের সাথে মঙ্গলা বাইয়ের কথোপকথনের মাধ্যমে তাঁর পেশাদার এবং ব্যক্তিগত জীবনের বিশদ বিবরণ পাওয়া যায়। বালকৃষ্ণ রাজা রবি বর্মার একটি আত্মজীবনী লিখেছিলেন, যার জন্য তিনি তাঁর পরিবারের সদস্যদের সাক্ষাৎকার নিয়েছিলেন। নায়ারের বইতে, মঙ্গলা বাই বর্ণনা করেছেন যে কীভাবে বিবাহের পরে ভাইদের সাথে তাঁর সম্পর্ক এবং কাজ করার ক্ষমতা সীমাবদ্ধ হয়ে গিয়েছিল, সামাজিক রীতিনীতি কারণে ভাইদের সাথে তাঁর যোগাযোগ সীমিত হয়ে দাঁড়িয়েছিল। তিনি বর্ণনা করেছেন কীভাবে রাজা রবি বর্মা মাঝে মাঝে নিজের চিত্রকর্ম সম্পর্কে তাঁর মতামত চাইতেন, এবং অপর দিকে, যখন তাঁর ভাইয়েরা তাঁর সাথে কথা বলার অনুমতি পেতেন, কীভাবে তিনি নিজের কাজের বিষয়ে তাঁদের মতামত চাইতেন।
প্রশংসা
মঙ্গলা বাই ৮৪ বছর বয়স পর্যন্ত তাঁর অঙ্কন চালিয়ে গেছেন, প্রাথমিকভাবে তিনি তেল রংয়ে কাজ করতেন। মানব রূপের বাস্তবসম্মত চিত্রায়ন করাতে তাঁর দক্ষতার জন্য তাঁর কাজ প্রশংসিত হয়েছে, সেইসাথে তাঁর বিষয় এবং রচনার ব্যক্তিগত, অন্তরঙ্গ পছন্দের জন্যও তিনি অভিনন্দিত হয়েছেন।
সাধু ভাষা
সাধু ভাষা হলো বাংলা লেখ্য গদ্যের অপেক্ষাকৃত প্রাচীন রূপ। এর নবীন ও বর্তমানে বহুল প্রচলিত রূপটি হলো চলিত। সাধু ভাষা অনেকটা ধ্রুপদী বৈশিষ্ট্যের এবং চলিত ভাষা অপেক্ষা স্বল্প প্রাঞ্জল। "সাধু" শব্দের এক অর্থ শিষ্ট, মার্জিত বা ভদ্ররীতি সঙ্গত। রাজা রামমোহন রায় তাঁর "বেদান্ত গ্রন্থ" রচনাটিতে শব্দটি ব্যবহার করেছিলেন। সাধু ভাষার সঙ্গে প্রমিত বা চলিত ভাষার মিশ্রণকে দূষণীয় গণ্য করা হয়। লেখার সময় যেকোনো একটি রীতিকে গ্রহণ করা বাঞ্ছনীয়। নচেৎ একে "গুরুচণ্ডালী" দোষে দুষ্ট আখ্যা দেওয়া হয়। তবে কবিতার ক্ষেত্রে ব্যতিক্রম দেখা যায়।
ড. সুনীতিকুমার চট্টোপাধ্যায়ের মতে, সাধারণ গদ্য-সাহিত্যে ব্যবহৃত বাঙ্গালা ভাষাকে সাধু ভাষা বলে। এছাড়াও তিনি এ ভাষাকে সমগ্র বঙ্গদেশের সম্পত্তি বলে আখ্যায়িত করেছেন। মুহম্মদ এনামুল হকের মতে, বাংলা ভাষার সংস্কৃত শব্দ-সম্পন্ন ক্রিয়া ও সর্বনাম পদের পূর্ণরূপ ও ব্যকরণসিদ্ধ উপাদান ব্যবহার করিয়া ইংরেজি গদ্য-সাহিত্যের পদবিন্যাসের প্রণালি অনুসরণে পরিকল্পিত যে সর্বজনীন গদ্যরীতি বাংলা সাহিত্যে প্রবর্তিত হয়, তাহাকে বাংলা সাধু ভাষা বলে । সাধু ভাষার বাক্যরীতি অনেকটা সুনির্ধারিত। এ ভাষায় তৎসম শব্দের প্রয়োগ অধিক। এতে সর্বনাম, ক্রিয়াপদ প্রভৃতির রূপ মৌখিক ভাষার রূপ অপেক্ষা পূর্ণতর। চলিত ভাষা সর্বদাই নতুন নতুন ধ্বনি-পরিবর্তন করে। কিন্তু সাধু ভাষায় শব্দের রূপান্তর তেমন দেখা যায় না। যেমন, চলিত ভাষায় স্বরসঙ্গতি ও অভিশ্রুতির প্রভাব বিশেষভাবে লক্ষণীয়, কিন্তু সাধু ভাষায় তেমনটা দেখা যায় না। চলিত ভাষা অপেক্ষাকৃত চটুল এবং সাধু ভাষা গম্ভীর; তবে ব্যঙ্গরচনা বা রম্যরচনায় চলিত ভাষার মতো সাধু ভাষারও সফল ব্যবহার হতে পারে। তবে সাধু ভাষায় আছে এক ধরনের স্বাভাবিক আভিজাত্য ও ঋজুতা ।
ইতিহাস
১৮০০ খ্রিস্টাব্দে বাংলা সাহিত্যের আধুনিক যুগ সূচিত হয়। এ সময়ই  সাধু ভাষার আবির্ভাব ঘটে।উনিশ শতকের প্রথমার্ধে ফোর্ট উইলিয়াম কলেজকে কেন্দ্র করে বাংলা গদ্য চর্চা আরম্ভ হয়।   মহাবিদ্যালয়ে পাঠ্যপুস্তক প্রণয়নে উইলিয়াম কেরি ও তার সহকর্মীগণ গদ্যের প্রয়োজন উপলব্ধি করেন এবং তাদের প্রচেষ্টায় গদ্যের আবির্ভাব হয়। এভাবেই আরম্ভ হয় গদ্যের  চলার পথ। তবে এ ধরনের ভাষা মূলত একটি আদর্শ রূপ লাভ করে দেশীয় পণ্ডিতদের মাধ্যমেই। নবজাগরণের সময় বহু সাহিত্যিক ও পণ্ডিতদের দ্বারা এ ভাষা পূর্ণতা লাভ করে।
এর পূর্বে অষ্টাদশ শতাব্দীর পর্তুগিজ ধর্মযাজক মানোএল দা আস্‌সুম্পসাঁউ এর রচিত কৃপার শাস্ত্রের অর্থ ভেদে সাধু ভাষার আংশিক প্রয়োগ দেখা যায়। তিনি লিখেছেন, "এ কারণে আমারে বিদাএ দিও আমি রাইত্রে থাকিতে যাইব।"
এখানে পরিপূর্ণ সাধু ভাষা পরিলক্ষিত হয় না। পরবর্তীতে ঈশ্বরচন্দ্র বিদ্যাসাগর, বঙ্কিমচন্দ্র চট্টোপাধ্যায় প্রমুখ দেশীয় পণ্ডিতদের লেখার ভঙ্গিই সাধু ভাষার আদর্শ রূপ ধরে নেয়া হয়।
শব্দ ও পদপ্রকরণ
সাধু ভাষার সঙ্গে চলিত ভাষার মূল পার্থক্য হয় সর্বনাম ও ক্রিয়াপদে। এছাড়াও বিশেষ্য পদের পার্থক্যও লক্ষণীয়। প্রমিত বা চলিত বাংলায় বিশেষ্য পদ অধিকাংশ ক্ষেত্রে তদ্ভব হয় কিন্তু সাধু ভাষায় অধিকাংশ ক্ষেত্রে তা তৎসম বা সংস্কৃত উৎসজাত হয়ে থাকে। তবে এ ভাষায় অসংস্কৃত বা বিদেশি শব্দ যে একেবারেই প্রবেশ করতে পারে না এমন নয়। কখনো কখনো সাধু রীতিতে লিখিত রচনায় অনায়াসে আরবি-ফারসি শব্দ ব্যবহৃত হয়েছে।
উদাহরণ
উল্লেখ্য যে ভাষার সৌন্দর্য রক্ষার জন্য সাধু ভাষায় অনেক চলিত ক্রিয়াপদের রূপ যৌগিক ধাতু থেকে উৎপন্ন ক্রিয়াপদ দ্বারা নির্দেশ করা হয়।যেমন: নিব (চলিত) আর গ্রহণ করিব (সাধু)। অথবা "খাব" সাধু ভাষায় "ভক্ষণ করিব" হতে পারে। সাধু থেকে চলিত ভাষার ক্রিয়াপদে রূপান্তরিত হওয়ার সময় অসমাপিকা ক্রিয়ার যে পরিবর্তন দেখা যায় সাধারণত তা ধ্বনি পরিবর্তনের "অভিশ্রুতি" নিয়মের অন্তর্ভুক্ত হয়। যেমন:বলিয়া(সাধু) > বলে(চলিত), ভাবিয়া(সাধু) > ভেবে(চলিত) । আবার সাধু-চলিতে অনেক ক্রিয়াপদের পার্থক্য ধ্বনি-পরিবর্তনের "হ-কার লোপ" নিয়ম দ্বারা নিরূপণ করা যায়। যেমন: গাহিবে (সাধু)> গাবে (চলিত), চাহে (সাধু) > চায় (চলিত) ইত্যাদি।
অন্যান্য
কখনো কখনো ধ্বনি-পরিবর্তনের বিভিন্ন নিয়ম দিয়ে সাধু ও চলিতের শব্দগত পার্থক্য বিচার করা যায়।যেমন: "অন্ত্যস্বরাগম" নিয়মানুযায়ী সত্য > সত্যি। উল্লেখ্য যে "সত্য" শব্দটি সাধু ভাষা ও চলিত ভাষা উভয়েই ব্যবহৃত হয় । "আদি স্বরাগম" এর নিয়মানুযায়ী স্পর্ধা (সাধু তবে চলিতেও ব্যবহৃত হয়) > আস্পর্ধা (চলিতে অধিক ব্যবহৃত) ।
প্রয়োগ
উনিশ শতকে বাংলা গদ্যের প্রসারকালে সাধু ভাষার দুটি রূপ দেখা গিয়েছিল : বিদ্যাসাগরী ও বঙ্কিমী। প্রথমটিতে খ্যাত ছিলেন বাংলা গদ্যের অন্যতম প্রাণপুরুষ ঈশ্বরচন্দ্র বিদ্যাসাগর এবং সেই সঙ্গে অক্ষয়কুমার দত্ত। তাদের ভাষা বিশুদ্ধ সংস্কৃত শব্দবহুল, যাতে অসংস্কৃত শব্দ পরিহারের প্রয়াস দেখা যায়। কিন্তু দ্বিতীয় রূপের প্রধান পুরুষ বঙ্কিমচন্দ্রের ভাষা সংস্কৃত শব্দবহুল হলেও তা অপেক্ষাকৃত সহজ এবং সে ভাষায় অসংস্কৃত শব্দের প্রবেশ নিষিদ্ধ ছিল না। বঙ্কিমী সাধু ভাষায়ই  হরপ্রসাদ শাস্ত্রী,  দীনেশচন্দ্র সেন,  রবীন্দ্রনাথ ঠাকুর,  মীর মশাররফ হোসেন,  ইসমাইল হোসেন সিরাজী প্রমুখ সাহিত্যিকের গ্রন্থাবলি রচিত হয়; এছাড়া সমসাময়িক সাহিত্যেও কমবেশি এ ভাষা ব্যবহূত হয়েছে। এভাবে এক সময় সাধু ভাষা বাংলার আদর্শ লেখ্য ভাষা হয়ে ওঠে। সমগ্র বঙ্গদেশে তখন গদ্য-লেখায় ও চিঠি-পত্রাদিতে প্রায়শ এই ভাষা ব্যবহূত হতো; সরকারি কাজকর্ম, বিশেষত আইন-সংশি­ষ্ট দস্তাবেজে এর প্রয়োগ ছিল সর্বাধিক। বর্তমানে দৈনন্দিন কাজকর্ম এবং সাহিত্যে এ ভাষার প্রয়োগ নেই বললেই চলে।
উদাহরণ
বিদ্যাসাগরী ও বঙ্কিমী সাধু ভাষার দুটি উদাহরণ হলো: "‘এই পরম রমণীয় স্থানে কিয়ৎক্ষণ সঞ্চরণ করিয়া, রাজকুমার অশ্ব হইতে অবতীর্ণ হইলেন এবং সমীপবর্তী বকুলবৃক্ষের স্কন্ধে অশ্ববন্ধন ও সরোবরে অবগাহনপূর্বক, স্নান করিলেন; অনন্তর, অনতিদূরবর্তী দেবাদিদেব মহাদেবের মন্দিরে প্রবেশপূর্বক দর্শন, পূজা, ও প্রণাম করিয়া কিয়ৎক্ষণ পরে বহির্গত হইলেন।’ (বেতালপঞ্চবিংশতি)"
বিলোপন
বর্তমানে সাধু ভাষার ব্যবহার তেমন নেই বললেই চলে। তবে কিছু পুরাতন কাগজসমূহে সংস্কারের অভাবে সাধু ভাষা রয়ে গেছে এবং সেগুলো পুনর্মুদ্রণ না করায় এমন ঘটেছে। যেমন: জমির দলিলে এখনো সাধু ভাষা দেখতে পাওয়া যায়। তবে সাধু ভাষা যে একসময় অব্যবহৃত হয়ে পড়বে তা দূরদর্শী লেখকগণ পূর্বেই অবহিত করার চেষ্টা করেছেন।
রবীন্দ্রনাথ বলেছেন, রূপকথায় বলে এক-যে ছিল রাজা, তার দুই ছিল রানী,সুয়োরানী আর দুয়োরানী। তেমনি বাংলাবাক্যাধীপেরও আছে দুই রানী-একটাকে আদর করে নাম দেওয়া হয়েছে সাধু ভাষা;আর একটাকে কথ্য ভাষা,কেউ বলে চলতি ভাষা, আমার কোনো কোনো লেখায় আমি বলেছি প্রাকৃত বাংলা।
রবীন্দ্রনাথ আভিজাত্যের জন্য সাধু ভাষাকে সুয়োরানির সঙ্গে তুলনা করেছেন কিন্তু পরিণতিতে এর বিলুপ্তির কথাও বলেছেন।
"রূপকথায় শুনেছি,সুয়োরানী ঠাঁই দেয় দুয়োরানীকে গোয়ালঘরে। কিন্তু গল্পের পরিণামের দিকে দেখি সুয়োরানী যায় নির্বাসনে, টিকে থাকে একলা দুয়োরানী রানীর পদে। বাংলায় চলতি ভাষা বহু কাল ধরে জায়গা পেয়েছে সাধারণ মাটির ঘরে, হেঁশেলের সঙ্গে, গোয়ালের ধারে, গোবর-নিকোনো আঙিনার পাশে , যেখানে সন্ধেবেলায় প্রদীপ জ্বালানো হয় তুলসীতলায় আর বোষ্টমী এসে নাম শুনিয়ে যায় ভোরবেলাতে। গল্পের শেষ অংশটা এখনো সম্পূর্ণ আসে নি, কিন্তু আমার বিশ্বাস সুয়োরানী নেবেন বিদায় আর একলা দুয়োরানী বসবেন রাজাসনে।"
অন্যান্য
বাংলাদেশি লেখক, সমালোচক ও বুদ্ধিজীবী ড. সলিমুল্লাহ খান ২০০৫ সাল থেকে সাধু ভাষায় লেখালিখি করছেন।
উনিশ শতকের নবচেতনা ও বাংলা কাব্যের গতিপ্রকৃতি
উনিশ শতকের নবচেতনা ও বাংলা কাব্যের গতিপ্রকৃতি বাংলাদেশী কবি ময়ুখ চৌধুরী রচিত উনিশ শতকের বাংলা কাব্যের গতিপ্রকৃতি বিষয়ক গবেষণা গ্রন্থ। এটি ১৯৯৬ সালের বাংলাদেশের স্বাধীনতা দিবসে চট্টগ্রামের অ্যাডর্ন পাবলিকেশন থেকে প্রকাশিত হয়। মার্চ একই প্রকাশনা থেকে ২০১৬ সালের মার্চে এর দ্বিতীয় মুদ্রণ প্রকাশিত হয়। বইটিত কোনো উৎসর্গপত্র নেই।
এই মূলত কবিতা বিষয়ক গবেষণামূলক প্রবন্ধ সংকলন, যেখানে সামাজ-মনস্তত্ত্বের প্রেক্ষিতে আবহমান বাংলা কবিতার অন্তর্গূঢ় প্রবণতা নির্ণয় করা হয়েছে। পাশাপাশি সমাজের সঙ্গে সাহিত্যের এবং কবি-শিল্পিদের বিরোধ উঠে এসেছে।
বাংলাদেশের স্বাধীনতা যুদ্ধে গণকবরের তালিকা
মুক্তিযুদ্ধ চলাকালে বাংলাদেশে ইতিহাসের নৃশংসতম গণহত্যা চালানো হয়। ২৫শে মার্চের কালোরাতে পাকিস্তান সামরিক বাহিনী পরিচালনা করে অপারেশন সার্চলাইট নামক ধ্বংসযজ্ঞ। বাংলাদেশের স্বাধীনতা লাভের পূর্ব পর্যন্ত চলে তাদের এই গণহত্যা এবং ধ্বংশজজ্ঞ। এই সকল কর্মকান্ডে বাংলাদেশী কিছু ঘাতক দোসর পাকিস্তান বাহিনীকে সহায়তা করেছিলো।
মুক্তিযুদ্ধ চলাকালে কত মানুষ প্রাণ হারিয়েছে তা নিয়ে গণমাধ্যমে বিভিন্ন রকম পরিসংখ্যান প্রচলিত রয়েছে। বিশ্বব্যাপী বিভিন্ন এনাসাইক্লোপেডিয়া ও বইতে এই সংখ্যাটিকে ২,০০,০০০ থেকে শুরু করে ৩০,০০,০০০ পর্যন্ত উল্লেখ করা হয়েছে। বাংলাদেশে মুক্তিযুদ্ধে শহীদের সংখ্যাটিকে ৩০,০০,০০০ হিসেবে অনুমান করা হয়। যুদ্ধের সময় প্রায় এক কোটি শরণার্থী ভারতে আশ্রয় গ্রহণ করে। পরিসংখ্যান থেকে বুঝতে পারা যায় যে শরণার্থীরা ভারতে আশ্রয় গ্রহণ না করলে গণহত্যায় শহীদের সংখ্যা আরও বেশি হতো। স্বাধীনতা লাভের প্রাক্কালে ১৪ ডিসেম্বর রাজাকার আল-বদর ও আল-শামস বাহিনী পাকিস্তান আর্মির নির্দেশে বাংলাদেশের প্রায় ৩০০ জন বুদ্ধিজীবীকে - যাদের মধ্যে রয়েছেন শিক্ষক, ডাক্তার, প্রকৌশলী, শিল্পী, কবি, সাহিত্যিক, বিজ্ঞানী - ধরে নিয়ে যায় এবং নির্মমভাবে হত্যা করে।
বেঙ্গল আর্মি
প্রেসিডেন্সিগুলোর মত প্রেসিডেন্সি আর্মিগুলোও গভর্নমেন্ট অব ইন্ডিয়া এক্ট ১৮৫৮ (সিপাহী বিদ্রোহের পর প্রণিত) প্রণয়নের আগ পর্যন্ত ইস্ট ইন্ডিয়া কোম্পানির অধীনে ছিল। এই আইন পাশের পর তিনটি প্রেসিডেন্সিই ব্রিটিশ মুকুটের সরাসরি তত্ত্বাবধানে চলে যায়।
১৮৯৫ সালে তিনটি প্রেসিডেন্সির সেনাবাহিনী ভারতীয় সেনাবাহিনীর সাথে একীভূত করা হয়।
প্রাক ইতিহাস
বেঙ্গল আর্মি এর ইউরোপীয় রেজিমেন্ট থেকে ১৭৫৬ সালে গঠিত হয়। পরের বছর স্থানীয়ভাবে সংগ্রহ করা বাঙালি সিপাহীদের নিয়ে ‘’লাল পল্টন’’ ব্যাটেলিয়ন গঠিত হয়। ব্রিটিশ সেনাদের মত প্রশিক্ষণপ্রাপ্ত ও অস্ত্রধারী এই বাহিনী ১৭৫৭ সালের পলাশীর যুদ্ধে অংশ নেয় এবং ১৭৬৪ সাল পর্যন্ত ২০টিরও বেশি ভারতীয় ব্যাটেলিয়ন গড়ে উঠে। ইস্ট ইন্ডিয়া কোম্পানি ধীরে ধীরে বেঙ্গল আর্মির শক্তিবৃদ্ধি করে। ১৭৯৬ সাল নাগাদ তিন ব্যাটেলিয়ন ইউরোপীয় গোলন্দাজ, তিন রেজিমেন্ট ইউরোপীয় পদাতিক, দশ রেজিমেন্ট ভারতীয় অশ্বারোহী এবং বারো রেজিমেন্ট (প্রত্যেকটিতে দুই ব্যাটেলিয়ন করে) ভারতীয় পদাতিক বাহিনী গড়ে তোলে।
১৮২৪ সালে বেঙ্গল আর্মিকে পুনরায় সংগঠিত করা হয়। নিয়মিত পদাতিক বাহিনীকে ৬৮টি একক ব্যাটেলিয়ন রেজিমেন্টে ভাগ করা হয়। এগুলোকে তাদের প্রতিষ্ঠাকাল অনুযায়ী সংখ্যা দ্বারা চিহ্নিত করা হয়। নয়টি অতিরিক্ত পদাতিক রেজিমেন্ট পরবর্তীকালে গঠিত হয়। ১৮২৬ থেকে ১৮৪৩ এর মধ্যে কয়েকটি ইউনিটকে ভেঙ্গে দেয়া হয়। ১৮৪০ এর দশকে বেঙ্গল আর্মিতে অনিয়মিত পদাতিক ও অশ্বারোহী রেজিমেন্ট এতে নতুন মাত্রা আনে। এগুলো স্থায়ীভাবে গঠিত ইউনিট হলেও নিয়মিত বাহিনীর তুলনায় এরা নিয়মমাফিক প্রশিক্ষণ ও ব্রিটিশ অফিসার স্বল্প সংখ্যায় পেত। সেনা রিক্রুটের মূল উৎস ছিল উচ্চ বর্ণের ব্রাহ্মণ ও রাজপুত গোষ্ঠী। তবে আটটি নিয়মিত অশ্বারোহী রেজিমেন্ট মূলত মুসলিম সওয়ারদের নিয়ে গঠিত ছিল। ১৮৪০ ও ১৮৫০ এর দশকে বেশ কিছু সংখ্যক নেপালি গুর্খা ও পাঞ্জাবের শিখ গোষ্ঠীর মানুষ বেঙ্গল আর্মির অন্তর্ভুক্ত হয়। গুর্খা ও শিখরা পৃথক ইউনিটে দায়িত্ব পালন করলেও কিছু সংখ্যক পরে পদাতিক রেজিমেন্টের অন্তর্ভুক্ত হয়।
১৮৫৭
সর্বমোট ৬৪টি নিয়মিত পদাতিক ও অশ্বারোহী রেজিমেন্ট সিপাহী বিদ্রোহের সময় বিদ্রোহ করে। আবার আনুগত্য সন্দেহজনক হওয়ার জন্য কিছুকে ভেঙ্গে দেয়া হয়। ১৮৫৭ সালের পর থেকে বেঙ্গল আর্মিতে বাঙালিদের সংখ্যা হ্রাস পেতে থাকে। এর কারণ ১৮৫৭ সালের বিদ্রোহে তারা প্রাথমিক ভূমিকা পালন করেছিল। পাঞ্জাবি মুসলিম, শিখ, গুর্খা, বালুচ ও পাঠানদের মধ্য থেকে সংগ্রহ সেনাদের নিয়ে নতুন ও কম বৈশিষ্ট্যের মিল সম্পন্ন বেঙ্গল আর্মি গঠন করা হয়। তবে বিদ্রোহ পূর্ব সময়কার ১২টি পদাতিক রেজিমেন্ট দায়িত্বপালন অব্যাহত রাখে। এদের ক্ষেত্রে রিক্রুটমেন্টের নিয়ম পূর্বের মতই ছিল। বিভিন্ন উৎস থেকে আগত সেনাদের নিয়ে গঠিত বাহিনী বিদ্রোহের জন্য সংগঠিত হতে পারবে না এমন একটা কথা চালু ছিল।
বিদ্রোহ পরবর্তী অবস্থা
১৮৯৫ সালে পৃথক তিনটি প্রেসিডেন্সির সেনাবাহিনী বিলুপ্ত করা হয় এবং ভারতের সেনাবাহিনিকে চারটি কমান্ডে ভাগ করা হয়। প্রত্যেক ভাগ একজন লেফটেন্যান্ট জেনারেল দ্বারা পরিচালিত হত। এগুলো হল, মাদ্রাজ (বার্মা সহ), পাঞ্জাব (উত্তর পশ্চিম সীমান্ত প্রদেশ এর অন্তর্ভুক্ত), বাংলা ও বোম্বে (এডেন সহ)।
সংগঠন বিন্যাস (বিদ্রোহ পূর্ব)
বেঙ্গল আর্মিতে ভারতের অধিকাংশ প্রসিদ্ধ ইউনিটগুলো ছিল। যেমন, বাংলার স্কিনার’স হর্স, হিমালয়ের গুর্খা ও খাইবার-পাখতুনখা অঞ্চলের কর্পস অব গাইডস।
কমান্ডার
প্রেসিডেন্সি আর্মিগুলোর মধ্যে বেঙ্গল আর্মি সর্ববৃহৎ ছিল বিধায় এর কমান্ডারকে ১৮৫৩ থেকে ১৮৯৫ পর্যন্ত কমান্ডার-ইন-চিফ, ইন্ডিয়া বলা হত।
বেঙ্গল কমান্ডের কমান্ডার ইন চিফরা হলেন
ডেভিড হার্ভে
ডেভিড হার্ভে (জন্ম ৩১ অক্টোবর, ১৯৩৫) হলেন ব্রিটিশ বংশোদ্ভূত মার্ক্সবাদী ভূগোলবিদ এবং নিউইয়র্কের সিটি বিশ্ববিদ্যালয়ের নৃবিজ্ঞানের একজন অধ্যাপক ৷১৯৬১ সালে তিনি কেমব্রিজ বিশ্ববিদ্যালয় থেকে পিএইডডি ডিগ্রি অর্জন করেন ৷তিনি অনেকগুলো বই এবং প্রবন্ধ রচনা করেছেন, যেগুলো আধুনিক ভূগোলকে একটি শাখা হিসেবে প্রতিষ্ঠা পেতে অগ্রণী ভূমিকা পালন করেছে ৷ তিনি রাইট টু দি সিটি নামক সামাজিক আন্দোলনের প্রবক্তা ৷ ২০০৭ সালে, ইনস্টিটিউট অব সায়েন্টিফিক ইনফরমেশন(আইএসআই) এর ডাটাবেজ অনুযায়ী, তিনি মানবিক ও সামাজিক বিজ্ঞান শাখায় ১৮তম সর্বোচ্চ আলোচিত লেখক নির্বাচিত হন ৷
ভূমিকা
হার্ভে গিলিংহাম গ্রামার স্কুল এবং কেমব্রিজের সেন্ট জনস কলেজে যোগদান করেন ৷ সেখান থেকে তিনি স্নাতকোত্তর ডিগ্রি অর্জন করেন ৷ পিএইডি ডিগ্রি অর্জনের সময় থেকে মূলত হার্ভের প্রথম দিকের গবেষণাধর্মী কাজগুলো শুরু হয় ৷
হার্ভে বর্তমানে নিউইয়র্কে বসবাস করেন ৷ তার একমাত্র কন্যা ডেলফিনা ১৯৯০ সালের জানুয়ারীতে জন্মগ্রহণ করে ৷
কর্মজীবন ও অবদান
১৯৬০ এর দশকের মধ্যভাগে, তিনি সামাজিক বিজ্ঞানে পরিমাণগত পদ্ধতি অনুসরণ করা শুরু করেন যা স্থান সংক্রান্ত বিজ্ঞান এবং প্রত্যক্ষবাদ মতবাদে অবদান রাখে। কেমব্রিজ বিশ্ববিদ্যালয়ে অবস্থানকালে, ভূগোল বিভাগে তিনি এই পদ্ধতি অনুসরণ করে গবেষণার সূচনা করেন যেখানে রিচার্ড চোর্লে এবং পিটার হ্যাগেট শিক্ষকতা করতেন ৷ তার রচিত এক্সপ্লানেশন ইন জিওগ্রাফি(১৯৬৯) বইটিতে ভৌগোলিক দর্শন এবং কার্যপদ্ধতি নিয়ে গুরুত্বপূর্ণ আলোচনা করেছেন, ভৌগোলিক জ্ঞানের সাথে দর্শনের মৌলিক ধারণার ব্যবহার করেছেন ৷ কিন্তু এটি প্রকাশের পরে, তিনি তারই প্রদানকৃত কিছু ধারণা থেকে সরে আসেন,  তিনি মূলত সামাজিক অবিচার এবং পূঁজিবাদের গতিপ্রকৃতির বিষয়ে একমত ছিলেন না ৷ বইটিতে যে বিষয়ে বিতর্কের সৃষ্টি হয়েছিল সেটাকে তিনি কখনও সমর্থন করেননি ৷
৭০'র দশকে মার্ক্সবাদী ভূগোল ও নগর ভূগোলের বৃদ্ধি
ব্রিস্টল বিশ্ববিদ্যালয় থেকে বাল্টিমোরের জনস হপকিনস বিশ্ববিদ্যালয়ে স্থানান্তরের পরে তিনি প্রগতিশীল এবং মার্ক্সবাদী ভূগোলের বিষয়ে নিজেকে আরও দক্ষ করে তোলেন ৷ বাল্টিমোরের বিভিন্ন স্থানে অবিচার, বর্ণবৈষম্য এবং নির্যাতন দৃশ্যমান ছিল এবং এসবের বিরুদ্ধে সত্তরের দশকের প্রথম দিকে পূ্র্ব কোস্টে প্রতিবাদ দেখা যায় ৷ ক্লার্ক বিশ্ববিদ্যালয় থেকে অ্যান্টিপড নামে জার্নাল প্রকাশিত হয় ৷ সেখানে হার্ভে প্রথম সহযোগীদের মধ্যে অন্যতম ছিলেন ৷
সোশ্যাল জাস্টিস এন্ড দি সিটি
মার্ক্সবাদী ভূগোলে জাগরণে অন্যতম ভূমিকা পালন করেছিল নগর ভূগোল ৷ সোশ্যাল জাস্টিস এন্ড দি সিটি(১৯৭৩) প্রকাশের মাধ্যমে তিনি এই বিষয়ে নিজেকে অধিকর্তা হিসেবে প্রতিষ্ঠা করেন ৷ এই বইটিতে তিনি নগরকেন্দ্রিক দারিদ্রতা এবং সমস্যা মোকাবেলার ক্ষেত্রে ভূগোল যে একটি অবজেক্ট হতে পারে না সেই বিষয়ে আলোচনা করেছেন ৷
পরিচিতি লাভ
ডেভিড হার্ভে বিশ্বব্যাপী নগর ভূগোল এর জনক বলা হয় ৷ হার্ভের রচিত বইগুলো বিভিন্ন ভাষার অনুবাদ করা হয়েছে ৷ রসকিলড(ডেনমার্ক), বুয়েন্স আয়ান্স(আর্জেন্টিনা), উপসালা বিশ্ববিদ্যালয়ের(সুইডেন) সামাজিক বিজ্ঞান বিভাগ, ওহিয়ো বিশ্ববিদ্যালয়, সুইডেনের লান্ড বিশ্ববিদ্যালয়, রিপাবলিক বিশ্ববিদ্যালয় এবং ইংল্যান্ডের কেন্ট বিশ্ববিদ্যালয় থেকে তাকে ডক্টরেট প্রদান করা হয়েছে ৷ এছাড়াও সুইডেনের নৃতত্ব ও ভূগোল সোসাইটি তাকে গোল্ড মেডেল এবং রয়েল জিওগ্রাফিকাল সোসাইটি তাকে পেট্রনস্ মেডেল প্রদান করে ৷
সংশিষ্ট প্রতিষ্ঠানসমূহ
যুক্তরাষ্ট্র (১৯৬১-৬৯)
দস (২০০৫-এর চলচ্চিত্র)
দস (दस) অনুভব সিনহা পরিচালিত ২০০৫ সালের ভারতীয় হিন্দি ভাষার মারপিটধর্মী থ্রিলার চলচ্চিত্র। সাতজন কাল্পনিক ভারতীয় বিশেষ গোয়েন্দা দল (এসআইটি) কর্মকর্তার জীবনী নিয়ে নির্মিত চলচ্চিত্রটি প্রযোজনা করেছেন নিতিন মনমোহন। এতে শ্রেষ্ঠাংশে অভিনয় করেছেন সঞ্জয় দত্ত, সুনীল শেঠি, অভিষেক বচ্চন, জায়েদ খান, শিল্পা শেঠী, এশা দেওল, দিয়া মির্জা ও রাইমা সেন। এটি খ্যাতনামা পরিচালক মুকুল এস. আনন্দের প্রতি শ্রদ্ধাঞ্জলি, যিনি ১৯৯৭ সালে একই নামের চলচ্চিত্র নির্মাণকালে মারা যান এবং সেই চলচ্চিত্রটিতেও সঞ্জয় দত্ত অভিনয় করেছিলেন।
চলচ্চিত্রটি ২০০৫ সালের ৮ই জুলাই ভারতে মুক্তি পায়। মুক্তির পর চলচ্চিত্রটি সমালোচনামূলক ও ব্যবসায়িকভাবে সফল হয়।
সঙ্গীত
দস চলচ্চিত্রের সঙ্গীত পরিচালনা করেছেন বিশাল-শেখর। এর গীত রচনা করেছেন পঞ্চি জালোনবি ও মেহবুব। বক্স অফিস ইন্ডিয়া অনুসারে এটি এই বছরের ষষ্ঠ সর্বোচ্চ বিক্রীত চলচ্চিত্রের সাউন্ডট্র্যাক অ্যালবাম, যার ১৭,০০,০০০ কপি বিক্রি হয়েছিল। প্রতিবেদন প্রকাশিত হয় "দস বাহানে" গানটি ২০০৫ সালের সর্বোচ্চ বার বাজানো গান।
বিশাল-শেখর "দস বাহানে" গানটি বাগী ৩ (২০২০) চলচ্চিত্রের "দস বাহানে ২.০" শিরোনামে পুনরায় রেকর্ড করেন। ফলে এটি এই যুগলের নিজেদের গানের প্রথম পুনতৈরিকৃত গান।  "দিদার দে" গানটিও ছলাং (২০২০) চলচ্চিত্রের জন্য পুনরায় রেকর্ড করা হয়।
বক্স অফিস
বক্স অফিস ইন্ডিয়া অনুসারে, চলচ্চিত্রটির উদ্বোধনী সপ্তাহ চমৎকার ছিল। প্রেক্ষাগৃহে চলাকালীন এটি বক্স অফিসে ₹৩৮.৮৪ কোটি আয় করে এবং এর অধিক নির্মাণব্যয়ের পরও এটি গড়পড়তার উপরে আয় করে। ২০০৫ সালে এটি দশম সর্বোচ্চ আয়কারী চলচ্চিত্র ছিল।
শাশ্বত চট্টোপাধ্যায়
শাশ্বত চট্টোপাধ্যায় (অপু নামে সমধিক পরিচিত) ভারতীয় বাংলা চলচ্চিত্র এবং টেলিভিশনের একজন উজ্জ্বল তারকা। তার পিতা বিখ্যাত অভিনেতা শুভেন্দু চট্টোপাধ্যায়। তিনি সমরেশ মজুমদারের কালপুরুষ উপন্যাসের ওপর ভিত্তি করে শৈবাল মিত্র কর্তৃক নির্মিত ধারাবাহিকে অভিনয়ের মাধ্যমে এ জগতে প্রবেশ করেন। সন্দীপ রায়ের পরিচালনায় ফেলুদা ধারাবাহিকে তিনি তপেশ চরিত্রে অভিনয়ের মাধ্যমে বিখ্যাত হন। ২০১২ সালে মুক্তিপ্রাপ্ত সুজয় ঘোষের বিখ্যাত চলচ্চিত্র কাহানির মাধ্যমে তিনি খ্যাতির শিখরে আরোহণ করেন। এতে তিনি খুনী 'বব বিশ্বাস'-এর চরিত্রে অভিনয় করেন। এই চলচ্চিত্রে তার অভিনয় মোগাম্বো এবং গব্বর সিং-এর সাথে তুলনা করা হয়। এতে অভিনয়ের ফলে তিনি আন্তর্জাতিক ভারতীয় চলচ্চিত্র আকাদেমি পুরস্কার (আইআইএফএ)-এর জন্য মনোনিত হন (খলনায়ক হিসেবে)। মেঘে ঢাকা তারা চলচ্চিত্রে তার অভিনয় সর্বত্র প্রশংসিত হয়। এখানে তিনি ঋত্বিক ঘটকের চরিত্রে অভিনয় করেন। এটি বর্তমান সময়ের অন্যতম প্রশংসিত ছবি।
প্রথম জীবন
শাশ্বত ১৯শে ডিসেম্বর, ১৯৭০ সালে জন্মগ্রহণ করেন। শৈশব থেকেই তিনি থিয়েটার এবং অন্যান্য অভিনয় দেখতে পছন্দ করতেন। তিনি আয়নার সামনে অভিনয়ও করতেন। পিতা শুভেন্দু চট্টোপাধ্যায়  কখনোই শাশ্বতকে কোন বিষয়ে চাপ দেননি। তিনি নিজেই অভিনয়কে পেশা হিসেবে নির্বাচন করেন।
ব্যক্তিজীবন
শাশ্বত কলকাতায় বাস করেন। তিনি স্কুলশিক্ষিকা মহুয়াকে বিয়ে করেন। এই দম্পতির এক কন্যা রয়েছে।
অভিনয় জীবন
তিনি শৈবাল মিত্রের ধারাবাহিকে অভিনয়ের মাধ্যমে এই ভুবনে প্রবেশ করেন। সন্দীপ রায়ের ফেলুদায় তোপসের চরিত্রে অভিনয়ের মাধ্যমে তিনি জনপ্রিয়তা লাভ করেন। ধীরে ধীরে তিনি আরো জনপ্রিয় হয়ে উঠতে থাকেন। ২০১২ সালে মুক্তিপ্রাপ্ত তুমুল জনপ্রিয় চলচ্চিত্র কাহানিতে অভিনয় করে তিনি সারা ভারত জুড়ে বিখ্যাত হন। এখানে তার বিপরীতে অভিনয় করেন বিদ্যা বালান। এই চলচ্চিত্রে তিনি ঠান্ডা মাথার খুনীর চরিত্রে অভিনয় করেন। বব বিশ্বাস নামক এই চরিত্র সম্পর্কে তিনি বলেনঃ বব বিশ্বাস অবশ্যই কাহানির জনপ্রিয়তা বাড়িয়ে দিয়েছে। বেচারা শাশ্বত তার পরিচয় হারিয়ে ফেলেছে। যেখানেই সে যায়, বব বিশ্বাস হিসেবেই পরিচিত হয়।
এই চরিত্রটি ফেসবুক এবং টুইটারেও জনপ্রিয় হয়। ববের চরিত্রকে মাথায় রেখে একটি উপন্যাসও তৈরি হচ্ছে।
ঊষা ঠক্কর
উষা ঠাক্কর (জন্ম: ১ অক্টোবর ১৯৩৫) একজন ভারতীয় রাজনীতিবিদ। তিনি ভারতীয় জাতীয় কংগ্রেসের সদস্য হিসাবে গুজরাটের কচ্ছ লোকসভা কেন্দ্র থেকে ভারতের সংসদের নিম্নকক্ষ লোকসভায় নির্বাচিত হয়েছিলেন।
টাই খাময়াঙ জনগোষ্ঠী
টাই খাময়াঙ জনগোষ্ঠী বা চিয়াম (থাই ভাষা:ชาวไทคำยาง, চাও টাই খাম য়াং), হল আসামত বসবাস করা উত্তর পূর্ব ভারতের টাই জাতির একটি গোষ্ঠী। এরা আসামের তিনসুকিয়া, যোরহাট, শিবসাগর এবং গোলাঘাট জেলা এবং অরুণাচল প্রদেশে পাওয়া যায়। তাঁদের মধ্যে প্রায় সাত হাজার জনসংখ্যা আছে তার একটি অতি অল্প অংশই এই টাই খাময়াং ভাষা বলে এবং অধিকতম জনসংখ্যাই অসমীয়া ভাষা প্রয়োগ করেন। খাময়াংরা থেরবাদী বৌদ্ধ ধর্ম পালন করেন।
শ্রীমন্ত শংকরদেব স্বাস্থ্য বিজ্ঞান বিশ্ববিদ্যালয়
শ্রীমন্ত শংকরদেব স্বাস্থ্য বিজ্ঞান বিশ্ববিদ্যালয় গুয়াহাটি, আসামে অবস্থিত একমাত্র স্বাস্থ্য বিজ্ঞানের বিশ্ববিদ্যালয় তথা উত্তর-পূর্ব ভারতের প্রথম স্বাস্থ্য বিজ্ঞানের বিশ্ববিদ্যালয়।‌ এই বিশ্ববিদ্যালয়টি আসাম সরকার ২০০৯ সালে সমগ্র আসাম রাজ্যের চিকিৎসা বিজ্ঞান শিক্ষা এবং এর মানদণ্ডের উন্নতির জন্যে শ্রীমন্ত শংকরদেব স্বাস্থ্য বিজ্ঞান বিশ্ববিদ্যালয় আইন ২০০৭ দ্বারা স্থাপন করে।‌
অবস্থান
বিশ্ববিদ্যালয়টি অস্থায়ীভাবে গুয়াহাটি চিকিৎসা মহাবিদ্যালয় থেকে সঞ্চালন করা হত। ‌
মার্ভেল সিনেম্যাটিক ইউনিভার্স: পর্যায় তিন
মার্ভেল সিনেম্যাটিক ইউনিভার্স (এমসিইউ)-এর পর্যায় তিন হলো একটি মার্কিন সুপারহিরো চলচ্চিত্র সিরিজ, যা মার্ভেল কমিক্স দ্বারা প্রকাশিত চরিত্রসমূহের উপর ভিত্তি করে নির্মিত। এই ধাপটি ২০১৬ সালে ক্যাপ্টেন অ্যামেরিকা: সিভিল ওয়ার চলচ্চিত্র মুক্তির মাধ্যমে শুরু হয় এবং ২০১৯ সালে মুক্তি পাওয়া স্পাইডার-ম্যান: ফার ফ্রম হোম চলচ্চিত্রের মাধ্যমে শেষ হয়। এই পর্যায়ে মোট ১১টি চলচ্চিত্র অন্তর্ভুক্ত রয়েছে।
দ্য মিল্লি গেজেট
মিল্লি গেজেট (সংক্ষেপে এম.জি) হল ভারতের একটি পাক্ষিক ইংরেজি সংবাদপত্র যা নিজেকে ভারতীয় মুসলিমদের অগ্রণী ইংরেজি সংবাদপত্র হিসাবে পরিচয় দেয়। এটি সাধারণত মুসলিমদের সঙ্গে সম্পর্কিত বিশ্বের খবর, বিশেষত ভারতীয় মুসলিমদের বিষয়ে খবর প্রদান করে।
মিল্লি গেজেটে ২০০০ সালে জানুয়ারীতে চালু করা হয়েছিল এবং তার ইন্টারনেট সংস্করণ ২০০৮ সালে চালু করা হয়। নিলোফার সোহরাওয়ার্দীর 'স্পিকিং আউট' কলাম এবং ইউসুফ এর কার্টুন এম.জির জন্য বিষেশ সংযুক্তি।
দ্যা গার্ডিয়ান, মিল্লি গেজেটের বর্ণনা করতে গিয়ে লিখেছে যে, "একটি সংবাদপত্র যা ভারতের ১৪০ মিলিয়ন মুসলিমদের মধ্যে ব্যাপিত।" এবং "ভারতীয় মুসলমানদের জন্য একটি প্রভাবশালী সংবাদপত্র"।